《峡山》
宋代·陈元晋

帆落榕根暮，禅扉半尚开。
逢僧如旧识，问我几时来。
潭静还鸥眠，云深猿叫哀。
篝灯看碑石，今古半苍苔。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。